L'Ajuntament de Sagunt garantix el subministrament d'aigua de qualitat per a les empreses que se situen en Parc Sagunt I i II
30 d’abril 2018

![](/media/dz2g5gyz/28-img_4301_cuerpo.jpg)_L'alcalde i un tècnic visitant les instal·lacions d'aigua de Parc Sagunt._  

  

L'alcalde de Sagunt, Quico Fernández, ha visitat este matí les instal·lacions i dipòsits d'aigua situades en Parc Sagunt, acompanyat de responsables tècnics de l'empresa mixta Aigües de Sagunt. Després de la visita, l'alcalde ha declarat que l'Ajuntament de Sagunt i Parc Sagunt tenen assegurat i garantit el subministrament d'aigua de qualitat per a les empreses actuals i les que s'instal·laran.

Fernández ha afirmat que: “**Podem garantir, sense cap dubte, que tenim aigua suficient de qualitat perquè totes les empreses que es vulguen situar, siga el que siga el seu consum, no tinguen cap problema. A banda, que evidentment, també hi ha una estació dessaladora per si en un futur hi ha un creixement important, i des d'eixe punt de vista Parc Sagunt, tant esta primera fase com la futura de Parc Sagunt II, té assegurada tota la xarxa de serveis, el subministrament d'aigua i els subministraments de llum i de gas. És a dir, que tenim afortunadament una sèrie de serveis donat que som un pol energètic i en estos moments estem absolutament preparats perquè totes les empreses que vulguen vindre, sense cap tipus de dubte, ho tinguen tot garantit**”.

  

![](/media/ggalb2ox/28-img_4320_cuerpo.jpg) _Un dels dipòsits d'aigua de Parc Sagunt._

Estes instal·lacions, que compten amb tots els avanços tècnics per garantir el subministrament actual i futur de Parc Sagunt I i del projecte de Parc Sagunt II, tenen una capacitat d'emmagatzematge total de 7.500 m3, a més d'una extensa xarxa de distribució i bombament, així com un generador d'electricitat d'emergència accionat amb combustible dièsel perquè en cap cas es veja interromput el subministrament. Este total es distribuïx de la següent forma: dos dipòsits d'aigua potable de 1.250 m3 cadascun, un dipòsit d'aigua industrial de 2.500 m3 i un dipòsit de 2.500 m3 d'aigua per al sistema contraincendis.

L'alcalde ha finalitzat explicant que: “**Hui hem fet una visita al sistema de proveïment d'aigua que en el cas de Parc Sagunt comporta una xarxa contraincendis, que per cert es va provar i va funcionar perfectament amb l'incendi que vam tenir a l'hivern en la marjal, i una xarxa d'aigua potable i una altra d'aigua industrial per a abastir a les empreses que se situen i les que se situaran**”.​  

  

![](/media/15pmupfj/28-img_4310_cuerpo.jpg)  

_L'alcalde i un tècnic junt amb un grup electrògen d'emergència de Parc Sagunt._

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-garantix-el-subministrament-d-aigua-de-qualitat-per-a-les-empreses-que-se-situen-en-parc-sagunt-i-i-ii/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-garantix-el-subministrament-d-aigua-de-qualitat-per-a-les-empreses-que-se-situen-en-parc-sagunt-i-i-ii/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-garantix-el-subministrament-d-aigua-de-qualitat-per-a-les-empreses-que-se-situen-en-parc-sagunt-i-i-ii/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-garantix-el-subministrament-d-aigua-de-qualitat-per-a-les-empreses-que-se-situen-en-parc-sagunt-i-i-ii/)